Diari Oficial de la Generalitat Valenciana


Sumari del DOGV 5894, del 17-11-2008 (2008/13417)

RESOLUCIÓ de 24 d'octubre de 2008, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Línia aerosubterrània de mitjana tensió triple circuit, tram STR Campoamor a centre de maniobra de repartiment ubicat al sector PAU-21 d'Orihuela, als termes municipals de Pilar de la Horadada i Orihuela. Expedient: ATLINE/2008/146/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13547


Data del document
:   24-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * Pilar de la Horadada
    * empresa privada
    * subministrament d'energia elèctrica

RESOLUCIÓ de 24 d'octubre de 2008, del Servici Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Línia aerosubterrània de mitjana tensió triple circuit, tram STR Campoamor a centre de maniobra de repartiment ubicat al sector PAU-21 d'Orihuela, als termes municipals de Pilar de la Horadada i Orihuela. Expedient: ATLINE/2008/146/46. [2008/13891]  
Per Resolució d'este Servici Territorial d'Energia, de 7 de maig de 2008, es va sotmetre a informació pública conjunta l'aprovació de projecte, autorització administrativa, estudi sobre impacte ambiental, declaració en concret d'utilitat pública i la relació concreta i individualitzada de béns i drets afectats per la referida línia elèctrica, amb la petició prèvia, a l'empara del que establix l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SAU.  
Durant el període d'informació pública s'han remés separates del projecte als ajuntaments de Pilar de la Horadada i Orihuela, així com a la Confederació Hidrogràfica del Segura. No han sigut presentades al·legacions pels particulars.  
Amb data 13 d'octubre de 2008, el director territorial de la Conselleria de Territori i Habitatge, va formular en l'expedient 42/6367-DEP resolució d'estimació d'impacte ambiental i va estimar acceptable el projecte només als efectes ambientals i sense perjuí de l'obtenció prèvia de les autoritzacions sectorials que calguen i sempre que es desenvolupe de conformitat amb el que establix l'estudi d'impacte ambiental i la seua ampliació i amb les condicions que s'indiquen en la mateixa resolució.  
Vist que el projecte presenta un traçat plenament concretat, té entre la seua documentació els plans pertinents a l'escala adequada, està prou detallat i conté una relació concreta i individualitzada dels béns i drets afectats.  
Atés que han sigut efectuats els tràmits establits en el Decret 88/2005, del Consell de la Generalitat de 29 d'abril (DOCV de 05/05/2005), pel qual s'establixen els procediments d'autorització de producció, transport i distribució d'energia elèctrica que són competència de la Generalitat Valenciana, així com el que preceptua el Decret 162/1990 de 15 d'octubre, sobre impacte ambiental, modificat pel Decret 32/2006, de 10 de març, del Consell de la Generalitat, i que el projecte té una definició i concreció de les característiques tècniques i de traçat que garantixen la major seguretat i la millor funcionalitat de la línia elèctrica i atés que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament, este Servici Territorial ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació que s'indica:  
Lloc on s'establirà la instal·lació: termes municipals de Pilar de la Horadada i d'Orihuela.  
Número d'expedient: ATLINE /2008/146/03.  
Característiques principals:  
Tensió: 20 kV.  
Longitud: 3.627 metres (tram subterrani: 3.476 m; tram aeri: 151 m)   
Conductors: tram subterrani 3 circuits de HEPRZ1 (3x(1x240) K Al+H16; tram aeri 3 circuits de AL-AC 100A1/S1A (3x(1x100)).  
Núm. suports: 5.  
Origen: en les cel·les de la STR Campoamor.  
Final: cel·les del centre de maniobra de repartiment que hi ha en el PAU-21.  
Segon  
Aprovar el projecte d'execució de la instal·lació elèctrica i establir en qualsevol cas les prescripcions següents:  
1. En tot moment haurà de complir-se el que establix el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com la Llei 54/1997, del Sector Elèctric.  
2. El termini per a l'execució de les obres i instal·lacions serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, amb les variacions que, si és el cas, se sol·liciten i s'autoritzen.  
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Condicions d'orde mediambiental: hauran de complir-se les mesures correctores i protectores incloses en l'estudi d'impacte ambiental i les condicions que s'indiquen en la resolució dictada pel director territorial de la Conselleria de Territori i Habitatge amb data 13 d'octubre de 2008 (Expedient 42/8025-QMG).  
6. Iberdrola Distribución Eléctrica, SA, informarà de l'acabament de la instal·lació a este Servici Territorial per al seu reconeixement definitiu i alçament de l'acta de posada en servici de la instal·lació, ja que sense este requisit no podrà entrar en funcionament.  
7. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del RD 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals intentada la notificació no s'haguera pogut realitzar.  
Contra la present resolució, que no posa fi a la via administrativa, pot Interposar-se recurs d'alçada davant de la Direcció General d'Energia (carrer Colom, núm. 1, 4ª, 46318-València), en el termini d'un mes, comptador des de l'endemà de la notificació de la present, de conformitat amb el que establixen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 24 d'octubre de 2008.- El cap del Servici Territorial d'Energia: Miguel García Mengual.  
LÍNIA AEROSUBTERRÀNIA DE MITJANA TENSIÓ TRIPLE CIRCUIT, TRAM STR CAMPOAMOR   
A CENTRE DE MANIOBRA DE REPARTIMENT SITUAT AL SECTOR PAU-21 D'ORIHUELA,   
ALS TERMES MUNICIPALS DE PILAR DE LA HORADADA I ORIHUELA  
LÍNEA AÉREO-SUBTERRÁNEA DE MEDIA TENSIÓN TRIPLE CIRCUITO, TRAMO STR CAMPOAMOR  
A CENTRO DE MANIOBRA DE REPARTO UBICADO EN EL SECTOR PAU-21 DE ORIHUELA,   
EN LOS TÉRMINOS MUNICIPALES DE PILAR DE LA HORADADA Y ORIHUELA  
